དེ་ནས་སྔོན་བྱོན་མེས་པོ་དམ་པ་ཚོའི་རྣམ་དཔྱོད་རིག་སྟོབས་ཀྱིས་གནམ་སའི་དཀར་ངོགས་འདིར།ཕྱི་ནང་གི་བྱ་དངོས་མི་ཉུང་བ་ཞིག་གི་ཁྱད་ནུས་ཀྱི་རྣམ་པ་དང༌།བྱེད་རྩོལ་མྱོང་བྱའི་རིགས་མང་པོ་ཞིག་ལ་རྒྱུས་ལོན་ཤེས་རྟོགས་ཀྱིས་གཏན་འབེབས་མཛད་དེ།དེང་གི་དུས་འདིར་ཚན་རྩལ་རིག་འཕྲུལ་གྱི་དཔྱད་མྱོང་ལས་ཀྱང་སྔོན་ཐོན་དུ་གྱུར་པའི་རྣམ་པ་མང་དུ་སྣང༌།ཁྱད་པར་དུ་མདོ་དབུས་མཐོ་སྒང་གི་ཡུལ་དུ་ང་ཚོ་བོད་མི་རིགས་ཀྱིས་གནས་གཞི་བྱས་པ་ནས་གནའ་བོའི་ཞིང་འབྲོག་གི་ངལ་རྩོལ་ལས་རིགས་གཉེར་རིམ་ཁྲོད།མེས་པོ་གོང་མ་ཚོས་འཚོ་བའི་ཐོན་སྐྱེད་བྱ་གཞགས་ལ་དམིགས་པའི་ཉམས་མྱོང་འོགརང་བྱུང་ཁམས་ཀྱི་ཡར་ནམ་མཁའི་ཉི་ཟླ་སྐར་གསུམ་འཆར་ནུབ་རྒྱུ་བགྲོད་དང་།འཇའ་སྤྲིན་རླུང་བུ་སོགས་ཀྱི་འབྱུང་འགྱུར།མར་དོག་མོ་ས་གཞིའི་ཆུ་རྒྱུན་སྐྱེ་དངོས་སྣ་ཚོགས་ཀྱི་འགྱུར་ལྡོག་དང་།སེམས་ལྡན་སྲོག་ཆགས་སོགས་ཀྱི་བྱེད་སྤྱོད་བཅས་ལ་བརྟག་ཅིང་དཔྱད་དེ།ལོ་ཟླའི་ལེགས་ཉེས་དང་ཁ་ཆར་བུ་ཡུག་སད་སེར་སོགས་འབྱུང་བཞིའི་གནད་པ་ཅི་ཡོང་སྔོན་དཔག་ཚད་འཛིན་དང༌།ཐན་སྐྱོན་མུ་གེ་ནད་རིམས་སོགས་ཀྱི་འཇིགས་ཉེན་ཇི་འདྲ་འབྱུང་མིན་བཅས་ལ་བརྟག་དཔྱད་ཡུན་རིང་བྱས་པ་ལས་མྱོང་བ་ཁྱད་པར་ཅན་ཐོན་པའི་ཞལ་གདམས་བརྗོད་ཀྱིས་མི་ལངས་པའི་ཚོད་དུ་ཡོད་ནའང་།སྐངས་དོན་གནའ་རབས་ནས་རིམ་བརྒྱུད་ཀྱི་མྱོང་བྱང་དང་གདམས་ངག་དེ་དག་ཕྱི་རབས་པ་ང་ཚོས་ཀྱང་རྟོཌ་ཤེས་ཀྱིས་མི་ཉམས་རྒྱུན་འཛིན་དགོས་པ་གལ་གནད་དུ་བཟུང་ནས།འདིར་དཔེར་མཚོན་ལྟ་བུ་ཞིག་གི་ཚུལ་དུ་ཉུང་བསྡུས་ཤིག་བརྗོད་པར་བྱ་བ་ལ།